Document ID: 32004R1673

UREDBA KOMISIJE (ES) št. 1673/2004
z dne 24. septembra 2004
o določitvi tržnih standardov za kivi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni tržni ureditvi za sadje in zelenjavo (1), in zlasti člena 2(2) te uredbe,
ob upoštevanju naslednjega:
(1)
Kiviji spadajo med proizvode, ki morajo ustrezati tržnim standardom iz Priloge 1 Uredbe (ES) št. 2200/96. Uredba Komisije (EGS) št. 410/90 z dne 16. februarja 1990 o določitvi standardov kakovosti za kivi (2), je bila večkrat dopolnjena. Zaradi jasnosti je potrebno razveljaviti Uredbo (ES) št. 410/90 in jo od 1. oktobra dalje nadomestiti z novo uredbo.
(2)
S tem namenom in da bi se ohranila preglednost na mednarodnih trgih, je treba upoštevati standard EKE/OZN FFV-46 o trženju in nadzoru tržne kakovosti kivijev, ki ga priporoča Delovna skupina za standarde kakovosti kmetijskih proizvodov Ekonomske komisije za Evropo pri Združenih narodih (EKE/OZNU).
(3)
Poraba novih standardov mora doseči odstranitev nekakovostnih proizvodov s trga, usmeritev proizvodnje k zadovoljitvi zahtev potrošnikov in olajšanje trgovinskih odnosov na osnovi poštene konkurence, s čimer se bo prispevalo k donosnosti proizvodnje.
(4)
Standardi se uporabljajo za vse faze trženja. Medkrajevni prevoz, skladiščenje za določen čas ali različna ravnanja, katerim so produkti podvrženi, lahko povzročijo določene spremembe zaradi bioloških procesov ali njihove večje ali manjše pokvarljivosti. Treba je upoštevati te spremembe pri uporabi standardov v fazah trženja po odpremi.
(5)
Proizvodi razreda „ekstra“ morajo biti zelo skrbno sortirani in pakirani, upoštevata se lahko le izguba svežine in čvrstosti.
(6)
Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
JE SPREJELA NASLEDNJO UREDBO:
Člen 1
Tržni standard za kivi iz tarifne oznake KN 0810 50 je naveden v Prilogi.
Standard se uporablja v vseh fazah trženja, pod pogoji, predvidenimi v Uredbi (ES) št. 2200/96.
Vendar v fazah, ki sledijo odpremi, lahko proizvodi v zvezi z določbami iz standarda kažejo:
(a)
manjšo izgubo svežine in čvrstosti;
(b)
proizvodi iz drugih razredov kot „ekstra“ pa lahko kažejo manjše spremembe zaradi bioloških procesov in pokvarljivosti.
Člen 2
Uredba (EGS) št. 410/90 se razveljavi.
Člen 3
Ta uredba začne veljati dvajseti dan po objavi v Uradnem listu Evropske unije.
Uporablja se od 1. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 24. septembra 2004

Labels: 3
17